জাতীয় বিজ্ঞান ও প্রযুক্তি জাদুঘর (বাংলাদেশ)

জাতীয় বিজ্ঞান ও প্রযুক্তি জাদুঘর বাংলাদেশের ঢাকায় অবস্থিত জাতীয় পর্যায়ের একমাত্র বিজ্ঞানভিত্তিক জাদুঘর, যা বিজ্ঞান শিক্ষার প্রসারে গুরুত্বপূর্ণ ভূমিকা পালন করে। মুক্তিযুদ্ধ-পরবর্তী সময়ে জাদুঘরটি বিজ্ঞান ও প্রযুক্তি মন্ত্রণালয়ের অধীনস্থ প্রতিষ্ঠান হিসেবে কার্যক্রম শুরু করে। বর্তমানে এটি বিভিন্ন প্রদর্শনী, কর্মশালা এবং শিক্ষামূলক অনুষ্ঠানের মাধ্যমে দেশের বিজ্ঞানচর্চা ও জনসচেতনতা বৃদ্ধিতে অবদান রাখছে। ইতিহাস ১৯৬৫ সালের ২৬ এপ্রিল পাকিস্তান সরকারের নির্বাহী আদেশের মাধ্যমে জাতীয় বিজ্ঞান ও প্রযুক্তি জাদুঘর প্রতিষ্ঠিত হয়। পরের বছর, ১৯৬৬ সালের ৩১ মে ঢাকা বিশ্ববিদ্যালয়ের তৎকালীন উপাচার্য এম. ওসমান গণিকে চেয়ারম্যান করে দশ সদস্যবিশিষ্ট একটি বোর্ড গঠন করা হয়। জাদুঘরের প্রাথমিক কার্যক্রম শুরু হয় ঢাকা গণগ্রন্থাগার ভবনের তৃতীয় তলায়। এরপর ১৯৭০ সালের ১০ এপ্রিল এটি ঢাকার শ্যামলীবাগ এলাকার একটি ভাড়াবাড়িতে স্থানান্তরিত হয় এবং ১৯৭১ সালের মে মাসে ধানমন্ডির ১ নম্বর সড়কে পুনরায় স্থানান্তর করা হয়। ১৯৭২ সালে জাদুঘরটি ‘জাতীয় জাদুঘরের’ মর্যাদা লাভ করে এবং বিজ্ঞান ও প্রযুক্তি মন্ত্রণালয়ের অধীনে একটি স্বায়ত্তশাসিত প্রতিষ্ঠান হিসেবে কার্যক্রম শুরু করে। পরবর্তী সময়ে এর অবস্থান একাধিকবার পরিবর্তিত হয়। ১৯৭৭ সালে এটি ধানমন্ডির ৬ নম্বর সড়কে, ১৯৭৮ সালে কাকরাইল মসজিদসংলগ্ন একটি স্থানে এবং ১৯৮২ সালে কাকরাইলস্থ বিজ্ঞান ও প্রযুক্তি কেন্দ্রে স্থানান্তরিত হয়। জাদুঘরের জন্য একটি স্থায়ী ভবন নির্মাণের উদ্দেশ্যে বাংলাদেশ সরকার আগারগাঁও এলাকায় ৫ একর জমি বরাদ্দ করে। সেখানে ১৯৮৭ সালে জাদুঘরটি নিজস্ব ভবনে স্থানান্তরিত হয় এবং স্থায়ীভাবে কার্যক্রম শুরু করে। ভবন প্রাঙ্গণ জাদুঘরটি একটি চারতলা ভবনে অবস্থিত। ভবনের প্রথম ও দ্বিতীয় তলায় রয়েছে বিভিন্ন বিষয়ভিত্তিক প্রদর্শনী কক্ষ। তৃতীয় তলায় রয়েছে প্রশাসনিক কার্যালয়, এবং চতুর্থ তলায় অবস্থিত বাংলাদেশ বিজ্ঞান একাডেমি। প্রদর্শনী কক্ষ ছাড়াও ভবনে একটি গ্রন্থাগার, একটি কর্মশালা এবং একটি মিলনায়তন রয়েছে। ভবন প্রাঙ্গণে একটি বৃহৎ ডাইনোসরের প্রতিকৃতি এবং একটি ছোট যুদ্ধবিমান প্রদর্শন করা হয়েছে। প্রদর্শশালা (গ্যালারি) জাতীয় বিজ্ঞান ও প্রযুক্তি জাদুঘরে ৮টি গ্যালারি রয়েছে। এগুলি হলো: ভৌত বিজ্ঞান প্রদর্শশালা শিল্প প্রযুক্তি প্রদর্শশালা জীব বিজ্ঞান প্রদর্শশালা তথ্য প্রযুক্তি প্রদর্শশালা মজার বিজ্ঞান প্রদর্শশালা ১ মজার বিজ্ঞান প্রদর্শশালা ২ মহাকাশ বিজ্ঞান প্রদর্শশালা ইনোভেশন গ্যালারি (প্রদর্শশালা)/তরুণ বিজ্ঞানীদের উদ্ভাবিত প্রকল্পের গ্যালারি (প্রদর্শশালা) কার্যক্রম প্রদর্শশালা পরিদর্শন শনিবার থেকে বুধবার, সকাল ৯টা থেকে বিকাল ৫টা প্রদর্শশালা পরিদর্শন করা যায়। বিজ্ঞান জাদুঘর প্রতি সপ্তাহের বৃহস্পতিবার বন্ধ থাকে। পাঠাগার সর্বশেষ আনুষ্ঠানিক তথ্য মতে, জাদুঘরের প্রশাসনিক ভবনের উত্তর-পূর্ব কোণে স্থাপিত পাঠাগারটিতে ৬ হাজার বই, সাময়িকী ও অন্যান্য প্রকাশনা রয়েছে। রোববার থেকে বৃহস্পতিবার, সকাল ৯টা থেকে ৫টা পর্যন্ত পাঠাগারটি সবার জন্য উন্মুক্ত রাখা হয়। শিক্ষা কার্যক্রম নিয়মিতভাবে বিজ্ঞান ও প্রযুক্তির উপর বিভিন্ন সময়ে বক্তৃতার আয়োজন করা হয়। এছাড়া ভ্রাম্যমাণ বিজ্ঞান শিক্ষার প্রসারের জন্য মিউজ়ু বাস, চতুর্মাত্রিক মুভি বাস ও অবজ়ারভেটরি ভ্যান (মানমন্দির ভ্যান) যুক্ত করা হচ্ছে জাদুঘরের নিয়মিত কার্যক্রমে। প্রতিষ্ঠানের লক্ষ্য ও উদ্দেশ্য জনসাধারণের মধ্যে বিজ্ঞান অনুরাগ ও বিজ্ঞান সচেতনতা সৃষ্টি করা; বিজ্ঞান ও প্রযুক্তিকে জনপ্রিয় করা; জাদুঘরে স্থায়ী বিজ্ঞান প্রদর্শনী স্থাপন করা; বিজ্ঞান মেলা, বিজ্ঞান প্রদর্শনী এবং বিজ্ঞান বিষয়ক নানাবিধ প্রতিযোগিতার আয়োজন করা; ভ্রাম্যমাণ বিজ্ঞান প্রদর্শনীর ব্যবস্থা করা; বিজ্ঞান ও প্রযুক্তির বিভিন্ন বিষয়ে প্রকাশনার ব্যবস্থা করা; বক্তৃতামালা, সেমিনার ও সম্মেলনের ব্যবস্থা করা; জাদুঘরের উন্নয়নে প্রদর্শনীবস্ত্তসমূহের সাহায্যে *গবেষণামূলক কর্মকাণ্ডের ব্যবস্থা করা; প্লানেটরিয়াম স্থাপনসহ মহাকাশ বিজ্ঞান চর্চার ব্যবস্থা করা; স্কুল ও কলেজসমূহের বিজ্ঞান শিক্ষার পরিপূরক হিসেবে শিক্ষামূলক কার্যক্রমের ব্যবস্থা করা; বিজ্ঞান শিক্ষার যুগোপযোগী কার্যক্রম গ্রহণ করা; নবীন ও শৌখিন বিজ্ঞানীদের উদ্ভাবনমূলক কাজে উৎসাহ ও সহযোগিতা প্রদান করা; দেশের বিজ্ঞান ক্লাবগুলোকে সাহায্য, সহযোগিতা ও উৎসাহ দান এবং তাদের পরস্পরের মধ্যে সমন্বয় সাধনের মাধ্যমে বিজ্ঞান আন্দোলনকে জোরদার করা; বিভিন্ন প্রদর্শনীর মাধ্যমে বিজ্ঞান ও প্রযুক্তির অগ্রগতির ইতিহাস তুলে ধরা; বিজ্ঞান ও প্রযুক্তি বিষয়ক প্রাচীন ও আধুনিক *নিদর্শনাবলী সংগ্রহ, সংরক্ষণ ও প্রায়োগিক ব্যবস্থা করা; মানব জাতির কল্যাণে বিজ্ঞান ও প্রযুক্তির অবদানের ও বিজ্ঞানীদের কীর্তিসমূহের ভূমিকা সঠিকভাবে উপলব্ধিতে জনসাধারণকে সাহায্য করা। প্রকাশনা নবীন বিজ্ঞানী উদ্ভাবন লুব্ধক জাতীয় বিজ্ঞান ও প্রযুক্তি সপ্তাহ ১৯৭৮ সাল থেকে জাতীয় বিজ্ঞান ও প্রযুক্তি সপ্তাহ উদ্‌যাপিত হয়ে আসছে। জাতীয় বিজ্ঞান ও প্রযুক্তি সপ্তাহে প্রতিযোগিতা ও বিজ্ঞান মেলা আঞ্চলিক পর্যায় ও কেন্দ্রীয় পর্যায়ে অনুষ্ঠিত হয়। আইএসও সনদ অর্জন যাদুঘরটি ২০২২ সালের ২৬ মে আনুষ্ঠানিক ভাবে আইএসও সনদ অর্জন করে। অফিস ব্যবস্থাপনায় উৎকর্ষ, দর্শক সেবায় সাফল্য, দেশব্যাপী শিক্ষার্থীদের মাঝে বিজ্ঞান অনুরাগ সৃষ্টি এবং তরুণদের মধ্যে উদ্ভাবনী চিন্তা সৃষ্টিতে প্রাতিষ্ঠানিক সাফল্য অর্জনের জন্য এই সনদ অর্জন করে বিজ্ঞান জাদুঘর। দেশে কোনও সরকারি দফতর হিসেবে বিজ্ঞান জাদুঘরই প্রথম আইএসও সনদ পেয়েছে। চিত্রশালা তথ্যসূত্র উৎস রহমান, মো. মাহবুবর (২০২৩)। "তৃতীয় অধ্যায়: বাংলাদেশের কতিপয় জাদুঘর পরিচিতি"। বাংলাদেশের জাদুঘর (প্রথম প্রকাশ সংস্করণ)। ঢাকা: সুবর্ণ। আইএসবিএন ৯৭৮৯৮৪৯৭৬২৭৩৭। : অজানা প্যারামিটার |আইএসবিএন-ত্রুটি-উপেক্ষা-করুন= উপেক্ষা করা হয়েছে (সাহায্য); অবৈধ |সূত্র=harv (সাহায্য) বহিঃসংযোগ বাংলাপিডিয়ায় জাতীয় বিজ্ঞান ও প্রযুক্তি জাদুঘর ফেসবুকে জাতীয় বিজ্ঞান ও প্রযুক্তি জাদুঘর জাতীয় বিজ্ঞান ও প্রযুক্তি জাদুঘর আইন, ২০১০ জাদুঘরের পাঠাগারের গ্রন্থপঞ্জি [১] ওয়েব্যাক মেশিনে আর্কাইভকৃত ২১ জুন ২০২০ তারিখে